system
Răspunde în limba română, în stilul Wikipedia, cat mai corect gramatical.
user
Ce informații ai disponibile despre Louis Welden Hawkins?
assistant
Louis Welden Hawkins (), a fost un pictor francez de naționalitate engleză, cu o puternică tușă și o foarte individualizată manieră artistică. Deși pictura sa aduce o notă de sobrietate și perfecțiune a proporțiilor în stilul "clasicismului" Renașterii, având elemente și din tehnica Pre-Rafaeliților și aducând un "parfum" rafinat combinat de Art Deco, Art Nouveau, Simbolism și, uneori, Suprarealism, în realitate Louis Welden Hawkins, ca orice artist puternic individualizat, nu seamănă, de fapt, cu nimeni, nu poate fi încadrat în vreun curent anume și nu are epigoni.

Scurtă biografie 
Născut la Stuttgart, în Germania, din părinți englezi, Hawkins se mută la Paris în timpul adolescenței sale. Puternic atras de pictură, studiază artele frumoase la cunoscuta și libertina Académie Julian, creându-și propriul său stil artistic inconfundabil, sofisticat, dens, bogat detailat, amintind uneori de basoreliefuri în piatră și metal.

Aidoma pre-rafaeliților pictura sa este, într-un fel, o clară întoarcere la izvoarele clasicilor picturii rafaelite și renascentiste. În același timp, datorită apropierii sale de simbolism prin natura relațiilor personale cu scriitorii francezi simboliști, Stéphane Mallarmé, Jean Lorraine, Robert de Montparnasse, pictura lui Hawkins prezintă numeroase elemente ale simbolismului, fără ca opera sa să poată fi încadrată clar doar în rândul picturii de această orientare.

Vezi și 
 Art Deco
 Art Nouveau
 Listă de artiști Art Deco
 Listă de artiști Art Nouveau

Galerie de imagini

Referințe

Legături externe 
 Louis Welden Hawkins — 29 de reproduceri ale unor lucrări de ale sale pe Art Renewal
 Scurtă prezentare a lui Louis Welden Hawkins la Art Sender
 Patru reproduceri  dintre picturile sale la web site-ul Art Unframed 

Nașteri în 1849
Nașteri pe 1 iulie
Decese în 1910
Decese pe 1 mai
Absolvenți ai Académie Julian
Art Deco
Art Nouveau
Artiști Art Deco
Artiști Art Nouveau
Decese în Paris
Oameni din Stuttgart
Pictori englezi
Pictori francezi
Simbolism